钦定古今图书集成/明伦汇编/氏族典/第151卷 > 《廖用贤尚友录》 > 袁乔
## 钦定古今图书集成/明伦汇编/氏族典/第151卷 > 《廖用贤尚友录》 > 袁乔

按《晋书袁瓌传》：“瓌子乔，字彦叔，初拜佐著作郎，辅国
将军桓温请为司马。除司徒左西属，不就，拜尚书郎。
桓温镇京口，复引为司马，领广陵相。迁安西谘议参
军，长沙相，不拜。寻督沔中诸戍，江夏随义阳三郡军
事，建武将军，江夏相。时桓温谋伐蜀，众以为不可，乔劝温，温从之，使乔以江夏相领二千人为军锋，与贼”
大战，前锋失利，矢及马首，左右失色。乔麾而进，声气
愈厉，遂大破之，长驱至成都。李势既降，进号“龙骧将
军”，封湘西伯。寻卒，年三十六。追赠益州刺史，谥曰“简。”